Uniunea are ca obiectiv consolidarea bazelor sale științifice și tehnologice, prin crearea unui spațiu european de cercetare în care cercetătorii, cunoștințele științifice și tehnologiile să circule liber, precum și favorizarea creșterii competitivității sale, inclusiv în industrie. În acest scop, Uniunea încurajează întreprinderile, inclusiv IMM-urile, centrele de cercetare și universitățile, în eforturile lor de cercetare și dezvoltare tehnologică de înaltă calitate; aceasta susține eforturile de cooperare ale acestora, urmărind, în special, să permită cercetătorilor să coopereze liber, dincolo de frontiere, iar întreprinderilor să exploateze pe deplin potențialul pieței interne, […] prin definirea normelor comune și prin eliminarea obstacolelor juridice și fiscale din calea acestei cooperări. Urmărind aceste obiective, Uniunea desfășoară următoarele acțiuni care completează acțiunile întreprinse în statele membre: (a) pune în aplicare programele de cercetare, de dezvoltare tehnologică și demonstrative, promovând cooperarea cu și între întreprinderi, centre de cercetare și universități; (b) promovează cooperarea în materie de cercetare, de dezvoltare tehnologică și demonstrativă a Uniunii cu țările terțe și organizațiile internaționale; (c) diseminează și valorifică rezultatele activităților în materie de cercetare, de dezvoltare tehnologică și demonstrativă ale Uniunii; (d) stimulează formarea profesională și mobilitatea cercetătorilor din Uniune. (articolele 179 și 180 din tratat)

Obiectiv Obiectivul agenției este de a gestiona în mod eficient și eficace programele care i-au fost încredințate în cadrul PC7 (programul „Oameni”, acțiunile privind IMM-urile din cadrul programului „Capacități” și temele legate de securitate și spațiu din programul „Cooperare”), de a furniza comunității de cercetare servicii eficiente și eficace și de a oferi diverselor departamente implicate ale Comisiei servicii de sprijin centralizate privind PC7 pentru toate domeniile din cadrul programelor specifice „Cooperare”, „Capacități” și „Oameni”. În ceea ce privește implementarea eficientă și eficace a programelor, agenția – în calitatea sa de promotor al Spațiului european de cercetare – urmărește să îmbunătățească gestionarea proiectelor, să stabilească legături strânse cu beneficiarii finali și să obțină un grad ridicat de vizibilitate a Uniunii Europene.

Sarcini În ceea ce privește gestionarea proiectelor, agenția încheie și gestionează acorduri de atribuire a granturilor, desfășurând, în acest scop, următoarele activități: — elaborarea și publicarea cererilor de propuneri; — evaluarea propunerilor; — elaborarea și semnarea acordurilor de atribuire a granturilor; — monitorizarea implementării proiectelor, inclusiv aprobarea rapoartelor și recepționarea diverselor alte elemente care trebuie executate în cadrul proiectelor; — plăți, recuperări și aplicarea de sancțiuni în înțelesul articolului 114 alineatul (4) din Regulamentul financiar general, în special atunci când, în urma auditurilor ex post efectuate la nivelul beneficiarilor finali, se identifică erori în cheltuielile declarate; — publicitate ex post și diseminarea rezultatelor. În ceea ce privește serviciile de sprijin pentru PC7, agenția execută următoarele sarcini: — sprijin administrativ pentru publicarea cererilor de propuneri; — gestionarea primirii propunerilor pe cale electronică; — sprijin pentru evaluarea de la distanță și de pe teren; — sprijin pentru redactarea scrisorilor de numire a experților și pentru plata acestor experți; — gestionarea bazei de date centrale a participanților la PC7 [Unique Registration Facility (URF) – instrument de înregistrare unică], inclusiv sprijin pentru verificarea capacității financiare a beneficiarilor selectați; — gestionarea Serviciului de informare în domeniul cercetării.

1 — Comitetul director Este format din cinci membri numiți de Comisie. Adoptă organigrama agenției și programul anual de activitate al acesteia, după obținerea aprobării Comisiei. Adoptă, de asemenea, bugetul administrativ al agenției și raportul anual de activitate al acesteia. 2 — Directorul Este numit de Comisia Europeană, administrează agenția, împreună cu Comitetul director, execută bugetul administrativ, instituie sisteme de gestionare și de control intern adaptate sarcinilor care au fost încredințate agenției și întocmește rapoartele pe care aceasta trebuie să le prezinte Comisiei. 3 — Auditul extern Curtea de Conturi 4 — Autoritatea responsabilă de descărcarea de gestiune Parlamentul, la recomandarea Consiliului

Bugetul operațional Credite de angajament în valoare de 811,2 milioane de euro și credite de plată în valoare de 679,5 milioane de euro. Agenția execută bugetul operațional al Comisiei în temeiul unei decizii de delegare adoptate de Comisie. Bugetul administrativ 21,6 milioane de euro. Agenția își execută în mod autonom bugetul administrativ. Situația personalului la 31 decembrie 2009 Posturi de agenți temporari: 88 înscrise în schema de personal, dintre care erau ocupate 72. Agenți contractuali: 261 de agenți prevăzuți, dintre care erau angajați 238 la data de 31 decembrie 2009. Personal total Responsabil de: — gestionarea programelor: 169 — servicii de sprijin pentru PC7: 73 — funcții administrative: 69